pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-ธ.ก.ส. จับมือ GPSC เติมทุนหนุนการขับเคลื่อนพลังงานสะอาด ยกระดับความเข้มแข็งเศรษฐกิจครัวเรือน
วันอังคารที่ 22 พฤศจิกายน 2565
ธ.ก.ส. จับมือ GPSC เติมทุนหนุนการขับเคลื่อนพลังงานสะอาด ยกระดับความเข้มแข็งเศรษฐกิจครัวเรือน
ธ.ก.ส. - GPSC ร่วมลงนามบันทึกข้อตกลงความร่วมมือ “การศึกษาและพัฒนาพื้นที่เพื่อการผลิตไฟฟ้าจากพลังงานสะอาด” เพื่อศึกษาและพัฒนาพื้นที่เกษตรกรรมที่มีศักยภาพมาพัฒนาการผลิตไฟฟ้าจากพลังงานสะอาด
วันนี้ (22 พฤศจิกายน 2565) ณ ชั้น 5 อาคารบี ศูนย์เอนเนอร์ยี่คอมเพล็กซ์ กรุงเทพมหานคร นายธนารัตน์ งามวลัยรัตน์ ผู้จัดการธนาคารเพื่อการเกษตรและสหกรณ์การเกษตร และนายวรวัฒน์ พิทยศิริ ประธานเจ้าหน้าที่บริหารและกรรมการผู้จัดการใหญ่ บริษัท โกลบอล เพาเวอร์ ซินเนอร์ยี่ จํากัด (GPSC) ร่วมลงนามบันทึกข้อตกลงความร่วมมือ “การศึกษาและพัฒนาพื้นที่เพื่อการผลิตไฟฟ้าจากพลังงานสะอาด” เพื่อศึกษาและพัฒนาพื้นที่เกษตรกรรมที่มีศักยภาพมาพัฒนาการผลิตไฟฟ้าจากพลังงานสะอาด เช่น แสงอาทิตย์ ลม ควบคู่ไปกับการส่งเสริมการประยุกต์ใช้เทคโนโลยีด้านพลังงานสะอาดในภาคเกษตรกรรม เพื่อเพิ่มประสิทธิภาพการใช้ไฟฟ้า และยกระดับภาคการเกษตรของไทยก้าวสู่การเกษตรอัจฉริยะ หรือ Smart Farming โดย ธ.ก.ส. มีนโยบายสนับสนุนเกษตรกรในการพัฒนากระบวนการผลิตที่เป็นมิตรกับสิ่งแวดล้อมภายใต้หลักเศรษฐกิจชีวภาพ เศรษฐกิจหมุนเวียน และเศรษฐกิจสีเขียว (BCG Model) ซึ่ง ธ.ก.ส. พร้อมที่จะเชื่อมโยงในการนําความรู้ต่าง ๆ ของ GPSC ไปยังเกษตรกรเพื่อปรับใช้ในกระบวนการผลิต การแปรรูปเพิ่มมูลค่า ทั้งในส่วนของการผลิตที่เป็นต้นน้ํา กลางน้ํา และปลายน้ํา ธ.ก.ส. พร้อมสนับสนุนเงินทุนอัตราดอกเบี้ยผ่อนปรนให้กับเกษตรกรในการส่งเสริมการใช้พลังงานทางเลือกหรือพลังงานสะอาด ในการทําเกษตรอินทรีย์และผลิตอาหารปลอดภัย (Food Safety) รวมถึงการอนุรักษ์ทรัพยากรธรรมชาติและสิ่งแวดล้อมผ่านโครงการส่งเสริมและสนับสนุนสินเชื่อสีเขียว (Green Credit) วงเงินรวม 20,000 ล้านบาท
นอกจากนั้น ธ.ก.ส. ได้สนับสนุนให้เกษตรกรและชุมชนร่วมปลูกป่าในพื้นที่ของตนเองและชุมชนผ่านโครงการธนาคารต้นไม้ รวมถึงสนับสนุนให้เกิดกิจกรรมลดก๊าซเรือนกระจก (LESS) และกิจกรรมชดเชยคาร์บอน (Carbon Offset) ในชุมชน ปัจจุบันมีธนาคารต้นไม้เข้าร่วมโครงการ 6,838 ชุมชน มีต้นไม้ขึ้นทะเบียนในโครงการ 12.4 ล้านต้น มีสมาชิก 123,845 ราย และมีชุมชนที่ได้รับใบประกาศเกียรติคุณจากองค์การบริหารจัดการก๊าซเรือนกระจก (องค์การมหาชน) เพื่อรับรองปริมาณก๊าซเรือนกระจกจํานวน 62 ชุมชน ซึ่งสิ่งเหล่านี้สอดคล้องกับ ยุทธศาสตร์ของประเทศในการลดปัญหาการปล่อยก๊าซเรือนกระจกสู่ความยั่งยืน
สําหรับแนวทางการดําเนินงานของ ธ.ก.ส. และ GPSC จะจัดตั้งคณะทํางานร่วมกัน โดยคัดเลือกพื้นที่เกษตรกรรมที่มีศักยภาพในทุกพื้นที่ ที่อยู่ภายใต้ขอบเขตการดําเนินงานของ ธ.ก.ส. เข้าร่วมโครงการ ซึ่งในส่วนของ GPSC จะนําผู้เชี่ยวชาญเข้าไปวิเคราะห์และประเมินความเป็นไปได้ของการนําเทคโนโลยีด้านพลังงานที่เหมาะสม เข้าไปสนับสนุนภาคการเกษตร ทั้งการติดตั้งระบบพลังงานทดแทน ไม่ว่าจะเป็นพลังงานลม แสงอาทิตย์ และการนําเทคโนโลยีที่เหมาะสมด้านการบริหารจัดการพลังงาน เข้าไปควบคุมการจ่ายไฟฟ้าเข้าระบบการใช้งานของภาคการเกษตร ซึ่งจะทําให้การพัฒนาภาคการเกษตรของไทยเป็นเกษตรยุคใหม่ที่มีความยั่งยืน สอดคล้องกับการเปลี่ยนแปลงทิศทางพลังงานโลกและแผนพลังงานชาติ (National Energy Plan) ที่แสวงหาแนวทางการใช้พลังงานที่เป็นมิตรกับสิ่งแวดล้อมของทุกภาคส่วนมากขึ้น
รัฐบาลไทย-ข่าวทำเนียบรัฐบาล-นายกฯ ร่วมกิจกรรมรณรงค์ยุติความรุนแรงต่อเด็ก สตรี และบุคคลในครอบครัว ประจำปี 2565 ภายใต้แนวคิด “R-E-S-P-E-C-T : สร้างการยอมรับต่อความเท่าเทียม” ย้ำทุกภาคส่วนร่วมสร้างสังคมปลอดภัย
วันอังคารที่ 22 พฤศจิกายน 2565
นายกฯ ร่วมกิจกรรมรณรงค์ยุติความรุนแรงต่อเด็ก สตรี และบุคคลในครอบครัว ประจําปี 2565 ภายใต้แนวคิด “R-E-S-P-E-C-T : สร้างการยอมรับต่อความเท่าเทียม” ย้ําทุกภาคส่วนร่วมสร้างสังคมปลอดภัย
นายกฯ ร่วมกิจกรรมรณรงค์ยุติความรุนแรงต่อเด็ก สตรี และบุคคลในครอบครัว ประจําปี 2565 ภายใต้แนวคิด “R-E-S-P-E-C-T : สร้างการยอมรับต่อความเท่าเทียม” ย้ําทุกภาคส่วนร่วมสร้างสังคมปลอดภัย และเป็นพลังสําคัญยุติความรุนแรงทุกรูปแบบ
นายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจําสํานักนายกรัฐมนตรี เปิดเผยว่า วันนี้ (22 พฤศจิกายน 2565) เวลา 08.45 น. ณ โถงกลาง ตึกสันติไมตรี ทําเนียบรัฐบาล นายจุติ ไกรฤกษ์ รัฐมนตรีว่าการกระทรวงการพัฒนาสังคมและความมั่นคงของมนุษย์ นําคณะผู้บริหาร เข้าพบ พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม เพื่อประชาสัมพันธ์กิจกรรมรณรงค์ยุติความรุนแรงต่อเด็ก สตรี และบุคคลในครอบครัว ประจําปี 2565 พร้อมติดเข็มกลัดริบบิ้นสีขาว ซึ่งเป็นสัญลักษณ์สากลในการเผยแพร่การจัดกิจกรรมอย่างต่อเนื่องทุกปีแก่นายกรัฐมนตรีด้วย
นายกรัฐมนตรีกล่าวเชิญชวนคนไทยทุกคนร่วมกันแสดงพลังและรณรงค์ยุติความรุนแรงต่อเด็ก สตรี และบุคคลในครอบครัวทุกรูปแบบ เพื่อสร้างครอบครัวที่มีความอบอุ่น มั่นคง และสังคมไทยที่มีความสุขอย่างยั่งยืน โดยครอบครัวเป็นจุดเริ่มต้นที่สําคัญของการยุติความรุนแรง เมื่อครอบครัวปลอดภัย สังคมและประเทศชาติก็จะปลอดภัย ซึ่งการสร้างสังคมที่ปลอดภัยนับเป็นความรับผิดชอบของทุกคนและทุกภาคส่วน ย้ําทุกฝ่ายร่วมมือกันเพื่อร่วมกันสร้างการเปลี่ยนแปลงให้สังคมไทยดีขึ้นต่อไป
ทั้งนี้ องค์การสหประชาชาติประกาศให้วันที่ 25 พฤศจิกายนของทุกปี เป็น “วันยุติความรุนแรงต่อสตรีสากล” (International Day for the Elimination of Violence against Women) และคณะรัฐมนตรีได้มีมติเมื่อวันที่ 29 มิถุนายน 2542 เห็นชอบให้เดือนพฤศจิกายนของทุกปี เป็น “เดือนรณรงค์ยุติความรุนแรงต่อเด็กและสตรี”
สําหรับกิจกรรมรณรงค์ยุติความรุนแรงต่อเด็ก สตรี และบุคคลในครอบครัว ประจําปี พ.ศ. 2565 จัดขึ้นภายใต้แนวคิด “R-E-S-P-E-C-T : สร้างการยอมรับต่อความเท่าเทียม” ประกอบด้วย Relationship Skill : เสริมสร้างความเข้มแข็งของทักษะความสัมพันธ์ Empowerment of women : เพิ่มขีดความสามารถของเพศหญิง ทั้งด้านเศรษฐกิจและสังคม Services ensured : บริการที่เป็นมิตรแก่สตรี เพื่อป้องกันการใช้ความรุนแรงในครอบครัว Poverty reduced : ส่งเสริมเศรษฐกิจ เพื่อลดสภาวะการพึ่งพิงจากเพศชาย Environments made safe : สร้างสภาพแวดล้อมที่เหมาะสมในชุมชน เพื่อป้องกันและแก้ไขปัญหาความรุนแรงในครอบครัว Child and adolescent abuse prevented : การป้องกันการใช้ความรุนแรงต่อเด็กและเยาวชน เพื่อตัดวัฏจักรความรุนแรง และ Transformed attitudes, beliefs and norms : การเปลี่ยนแปลงทัศนคติ ความเชื่อ และบรรทัดฐานซึ่งนําไปสู่การใช้ความรุนแรงต่อสตรี โดยมีวัตถุประสงค์เพื่อให้สังคมตระหนักและเห็นถึงความสําคัญของปัญหาความรุนแรงต่อเด็ก สตรี และบุคคลในครอบครัว ตลอดจนเห็นความสําคัญของพระราชบัญญัติคุ้มครองผู้ถูกกระทําด้วยความรุนแรงในครอบครัว พ.ศ. 2550 อันจะช่วยให้มีความเข้าใจและเข้าถึงสิทธิของตนเองในการใช้กฎหมาย ตลอดจนเพื่อให้ทุกภาคส่วนได้ร่วมมือกันยุติความรุนแรงต่อเด็ก สตรี และบุคคลในครอบครัว โดยใช้ริบบิ้นสีขาวเป็นสัญลักษณ์สากล
รัฐบาลไทย-ข่าวทำเนียบรัฐบาล-กระทรวงเกษตรฯ ประชุมคัดเลือกเกษตรกร สถาบันเกษตรกร และสหกรณ์ดีเด่นแห่งชาติ ประจำปี 2566
วันจันทร์ที่ 21 พฤศจิกายน 2565
กระทรวงเกษตรฯ ประชุมคัดเลือกเกษตรกร สถาบันเกษตรกร และสหกรณ์ดีเด่นแห่งชาติ ประจําปี 2566
กระทรวงเกษตรฯ ประชุมคัดเลือกเกษตรกร สถาบันเกษตรกร และสหกรณ์ดีเด่นแห่งชาติ ประจําปี 2566
นายสุรเดช สมิเปรม รองปลัดกระทรวงเกษตรและสหกรณ์ เป็นประธานการประชุมคณะกรรมการคัดเลือกเกษตรกร สถาบันเกษตรกร และสหกรณ์ดีเด่นแห่งชาติ ครั้งที่ 1/2566 ณ ห้องประชุมกระทรวงเกษตรและสหกรณ์ และผ่านระบบทางไกลออนไลน์ (Zoom Meeting) พร้อมด้วยผู้แทนกรมต่าง ๆ ในคณะกรรมการดังกล่าวเข้าร่วม
สําหรับการประชุมครั้งนี้ ที่ประชุมได้พิจารณาและเห็นชอบในเรื่องต่าง ๆ ดังนี้
1) การกําหนดสาขา/ประเภทการคัดเลือกที่จะเข้ารับพระราชทานรางวัล ประจําปี 2566
2) ปฏิทินการคัดเลือกเกษตรกร สถาบันเกษตรกร และสหกรณ์ดีเด่นแห่งชาติ ประจําปี 2566
3) ขั้นตอนการนําเสนอผลการคัดเลือกเกษตรกร สถาบันเกษตรกร และสหกรณ์ดีเด่นแห่งชาติ ต่อคณะกรรมการคัดเลือกเกษตรกร สถาบันเกษตรกร และสหกรณ์ดีเด่นแห่งชาติ
4) การขอเพิ่มผู้เข้ารับพระราชทานโล่ห์รางวัลในงานพระราชพิธีพืชมงคลจรดพระนังคัลแรกนาขวัญ ประจําปี 2566
5) การปรับปรุงชื่อ สาขา/ประเภท ของเกษตรกรดีเด่น/บุคคลทางการเกษตร ในความรับผิดชอบของกรมประมง
รัฐบาลไทย-ข่าวทำเนียบรัฐบาล-กสร. Kick Off โรงงานสีขาว ป้องกันปัญหายาเสพติดในสถานประกอบกิจการ จ.ชลบุรี
วันอังคารที่ 22 พฤศจิกายน 2565
กสร. Kick Off โรงงานสีขาว ป้องกันปัญหายาเสพติดในสถานประกอบกิจการ จ.ชลบุรี
กรมสวัสดิการและคุ้มครองแรงงาน เดินหน้ากิจกรรม Kick Off  โรงงานสีขาว ป้องกันและแก้ไขปัญหายาเสพติดในสถานประกอบกิจการ จ.ชลบุรี ภายใต้แนวคิด “รวมพลังแรงงาน ต้านภัยยาเสพติด พัฒนาคุณภาพชีวิตยั่งยืน”
กรมสวัสดิการและคุ้มครองแรงงาน เดินหน้ากิจกรรม Kick Off โรงงานสีขาว ป้องกันและแก้ไขปัญหายาเสพติดในสถานประกอบกิจการ จ.ชลบุรี ภายใต้แนวคิด “รวมพลังแรงงาน ต้านภัยยาเสพติด พัฒนาคุณภาพชีวิตยั่งยืน” เพื่อเสริมสร้างความร่วมมือกันระหว่างภาครัฐและสถานประกอบกิจการ ก่อให้เกิดพลังที่เข้มแข็งในการแก้ไขปัญหายาเสพติดอย่างยั่งยืน
นายนิยม สองแก้ว อธิบดีกรมสวัสดิการและคุ้มครองแรงงาน (กสร.) เปิดเผยว่า สถานการณ์ปัญหายาเสพติดเป็นปัญหาระดับประเทศซึ่งนับวันยิ่งทวีความรุนแรงมากยิ่งขึ้น ก่อให้เกิดความเสียหายต่อชีวิตผู้เสพ ครอบครัว สังคม และประเทศชาติอย่างมหาศาล โดยพบว่ากลุ่มผู้เสพยาเสพติดส่วนใหญ่นั้นมีช่วงอายุระหว่าง 15 – 50 ปี ซึ่งอยู่ในวัยกําลังแรงงาน ถือเป็นกลุ่มแรงงานที่สําคัญในการขับเคลื่อนเศรษฐกิจของประเทศให้เจริญก้าวหน้า หากสูญเสียกลุ่มแรงงานเหล่านี้จากยาเสพติด ก็อาจจะส่งผลกระทบต่อสังคม เศรษฐกิจและประเทศชาติซึ่ง นายสุชาติ ชมกลิ่น รัฐมนตรีว่าการกระทรวงแรงงาน ได้ให้ความสําคัญกับการหยุดยั้งการแพร่ระบาดของปัญหายาเสพติดในสถานประกอบกิจการ รวมทั้งห่วงใยคุณภาพชีวิตแรงงานที่อาจจะได้รับผลกระทบจากปัญหาดังกล่าว จึงได้สั่งการให้กรมฯ เข้าไปดูแลกลุ่มผู้ใช้แรงงานในสถานประกอบกิจการให้ห่างไกลจากยาเสพติด และมอบหมายให้ผมนําหน่วยปฏิบัติลงพื้นที่จัดกิจกรรม Kick Off สถานประกอบกิจการ คือ บริษัท เด็นโซ่ (ประเทศไทย) จํากัด จังหวัดชลบุรี โดยมีบริษัท อมตะคอร์ปอเรชั่น จํากัด (มหาชน) เข้าร่วมด้วย โดยกิจกรรม ประกอบด้วย การให้ความรู้เกี่ยวกับการป้องกันและแก้ไขปัญหายาเสพติด การทดสอบหาหาสารเสพติดในร่างกาย และการให้คําปรึกษาเกี่ยวกับสุขภาวะทางอารมณ์ของลูกจ้าง ตลอดจนการจัดนิทรรศการป้องกันและแก้ไขปัญหายาเสพติดเพื่อเสริมสร้างให้สถานประกอบกิจการมีระบบการป้องกันและแก้ไขปัญหายาเสพติดอย่างมีประสิทธิภาพ แรงงานมีสุขภาพและคุณภาพชีวิตที่ดีและยั่งยืน
อธิบดี กล่าวเพิ่มเติมว่า กรมฯ มีนโยบายให้หน่วยปฏิบัติในสังกัดกรมฯ ทั้งส่วนกลางและส่วนภูมิภาคดําเนินการค้นหาผู้เสพ ผู้ติดยาเสพติดในสถานประกอบกิจการ โดยได้รับการสนับสนุนชุดทดสอบหาสารเสพติดจากสํานักงานคณะกรรมการป้องกันและปราบปรามยาเสพติด (ป.ป.ส.) จํานวน 50,000 ชุด ซึ่งแสดงถึงพลังความร่วมมือระหว่างภาครัฐ สถานประกอบกิจการและพนักงานในการป้องกันปัญหายาเสพติด และผลักดันโครงการ “โรงงานสีขาว” และมาตรฐานการป้องกันและแก้ไขปัญหายาเสพติดในสถานประกอบกิจการ (มยส.) ให้เป็นรูปธรรม สําหรับกรณีตรวจพบการใช้สารเสพติดของลูกจ้าง ขอความร่วมมือนายจ้างให้ส่งลูกจ้างเข้ารับการบําบัดรักษา และเปิดโอกาสให้ลูกจ้างกลับเข้าทํางานเพื่อเริ่มต้นชีวิตใหม่ที่ดีขึ้นต่อไปทั้งนี้ สามารถสอบถามข้อมูลเพิ่มเติมได้ที่ กองสวัสดิการแรงงาน โทร. 0 2660 2177 หรือโทรสายด่วน 1506 กด 3 หรือ 1546
รัฐบาลไทย-ข่าวทำเนียบรัฐบาล-รองโฆษกรัฐบาลย้ำเบอร์มือถือผูกพร้อมเพย์ ไม่สามารถทำให้รู้ยอดเงินในธนาคารได้ ยืนยันมีกฎหมายคุ้มครองชัดเจน ขอ ปชช.อย่าเป็นกังวลหลงเชื่อข่าวดังกล่าว
วันอังคารที่ 22 พฤศจิกายน 2565
รองโฆษกรัฐบาลย้ําเบอร์มือถือผูกพร้อมเพย์ ไม่สามารถทําให้รู้ยอดเงินในธนาคารได้ ยืนยันมีกฎหมายคุ้มครองชัดเจน ขอ ปชช.อย่าเป็นกังวลหลงเชื่อข่าวดังกล่าว
รองโฆษกรัฐบาลย้ําเบอร์มือถือผูกพร้อมเพย์ ไม่สามารถทําให้รู้ยอดเงินในธนาคารได้ ยืนยันมีกฎหมายคุ้มครองชัดเจน ขอ ปชช.อย่าเป็นกังวลหลงเชื่อข่าวดังกล่าว
วันที่ 22 พฤศจิกายน 2565 นางสาวรัชดา ธนาดิเรก รองโฆษกประจําสํานักนายกรัฐมนตรี เปิดเผยว่า ด้วยสถาณการณ์ที่มีอาชญากรรมออนไลน์เกิดขึ้นหลายรูปแบบ ล่าสุดมีการปล่อยข่าวว่าหากเบอร์มือถือที่ผูกกับพร้อมเพย์หลุดออกไปจะถูกเปิดเผยยอดเงินบัญชีทําให้ประชาชนเกิดความกังวลใจ จึงขอชี้แจงว่า การเผยแพร่ข้อความดังกล่าว เป็นข้อมูลเท็จ
นางสาวรัชดา กล่าวว่า ธนาคารแห่งประเทศไทย กระทรวงการคลัง ชี้แจงข้อเท็จจริงว่า ธนาคารและบริษัทที่ดูแลระบบกลาง ไม่สามารถนําข้อมูลลูกค้ามาเปิดเผย หรือขายต่อข้อมูลได้ เพราะมีกฎหมายรองรับอยู่ คือ พ.ร.บ.ธุรกิจสถาบันการเงิน พ.ร.บ.ธุรกรรมทางอิเล็กทรอนิกส์และ พ.ร.ฎ. ควบคุมดูแลธุรกิจบริการการชําระเงินทางอิเล็กทรอนิกส์ นอกจากนั้น มีประกาศคณะกรรมการธุรกรรมทางอิเล็กทรอนิกส์ที่กําหนดในเรื่องการรักษาความมั่นคงปลอดภัย และการคุ้มครองข้อมูลส่วนบุคคล ซึ่งผู้ให้บริการพร้อมเพย์ทั้งธนาคารพาณิชย์ และผู้ให้บริการระบบกลางพร้อมเพย์ต้องปฏิบัติตาม อีกทั้งธนาคารพาณิชย์และบริษัทที่ดูแลระบบกลาง เป็นระบบปิดที่มีการดูแลรักษาความปลอดภัยตามมาตรฐานสากล ISO 27001 คนภายนอกไม่สามารถต่อเข้ากับระบบพร้อมเพย์ผ่านช่องทางอินเทอร์เน็ตทั่วไปได้รวมถึงการดูแลระบบสารสนเทศ (IT) ในเรื่องมาตรฐานความปลอดภัยมาตรฐานความถูกต้อง ความพร้อมใช้ของระบบการดูแลการเข้าถึงข้อมูล การสํารองข้อมูล และการมีแผนรองรับกรณีฉุกเฉิน
“ขอให้ประชาชนอย่าหลงเชื่อข้อมูลดังกล่าว และขอความร่วมมือไม่ส่ง หรือแชร์ข้อมูลดังกล่าวต่อในช่องทางสื่อสังคมออนไลน์ต่าง ๆ และเพื่อให้ประชาชนได้รับข้อมูลข่าวสารจากธนาคารแห่งประเทศไทย (ธปท.) สามารถติดตามได้ที่เว็บไซต์ www.bot.or.th หรือโทร. 02 2835353 การที่ผู้อื่นรู้เบอร์มือถือที่ผูกพร้อมเพย์ ไม่สามารถทําให้รู้ยอดเงินในธนาคารได้ โดยธนาคารและบริษัทที่ดูแลระบบกลางนั้น ไม่สามารถนําข้อมูลลูกค้ามาเปิดเผย หรือขายต่อข้อมูลได้ เพราะมีกฎหมายควบคุมอยู่” นางสาวรัชดา ย้ํา
รัฐบาลไทย-ข่าวทำเนียบรัฐบาล-นายกรัฐมนตรี ปิดการประชุมผู้นำเอเปค ครั้งที่ 29
วันอังคารที่ 22 พฤศจิกายน 2565
นายกรัฐมนตรี ปิดการประชุมผู้นําเอเปค ครั้งที่ 29
วันอาทิตย์ที่ 20 พฤศจิกายน 2565
ต่อจากนี้ไป ขอเชิญรับฟังไทยคู่ฟ้า ค่ะ
พลเอก ประยุทธ์ จันทร์โอชา นายกรัฐมนตรี ปิดการประชุมผู้นําเขตเศรษฐกิจเอเปค ครั้งที่ 29
เมื่อวานนี้(19พ.ย.65)โดยเอเปคเห็นพ้องในการทํางานร่วมกันเพื่อส่งเสริมความกินดีอยู่ดีของประชาชนในภูมิภาค
สนับสนุนการค้าระบบพหุภาคีที่มีองค์การการค้าโลกเป็นศูนย์กลาง
ให้ความสําคัญกับการขับเคลื่อนเขตการค้าเสรีเอเชีย-แปซิฟิก
สนับสนุนการใช้เทคโนโลยีดิจิทัลเพื่อสร้างสภาพแวดล้อมที่เอื้อต่อการเติบโตสําหรับ MSMEs
ส่งเสริมการค้าการลงทุนและห่วงโซ่อุปทานที่ยืดหยุ่น ทั้งนี้
ผู้นําเขตเศรษฐกิจเอเปคได้ร่วมกันรับรองร่างเอกสารผลลัพธ์ 2 ฉบับ คือ ปฏิญญาผู้นําเขตเศรษฐกิจเอเปค
ค.ศ.2022 และเป้าหมายกรุงเทพฯ ว่าด้วยเศรษฐกิจ BCG
ก่อนที่นายกรัฐมนตรีจะส่งมอบตําแหน่งเจ้าภาพเอเปคครั้งต่อไปให้แก่สหรัฐอเมริกา
“สื่อสารภารกิจรัฐบาล” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-“กรุงไทย” ปังไม่หยุด เปิดตัว “ARR” พันธมิตร Gold Wallet รายที่ 3 บนแอปฯ เป๋าตัง เริ่มซื้อ-ขาย ได้ตั้งแต่ 22 พ.ย.นี้
วันอังคารที่ 22 พฤศจิกายน 2565
“กรุงไทย” ปังไม่หยุด เปิดตัว “ARR” พันธมิตร Gold Wallet รายที่ 3 บนแอปฯ เป๋าตัง เริ่มซื้อ-ขาย ได้ตั้งแต่ 22 พ.ย.นี้
“ธนาคารกรุงไทย” เดินหน้าขยายพันธมิตร สร้างตลาดทองออนไลน์เต็มรูปแบบ เปิดตัว “ARR Gold Trading” ร้านทองแห่งที่ 3 ใน Gold Wallet บนแอปฯ เป๋าตัง เพิ่มทางเลือกผู้ลงทุน สร้างผลตอบแทนจากการลงทุนทองคําออนไลน์ครบวงจร เริ่มให้บริการตั้งแต่ 22 พ.ย.นี้ เป็นต้นไป
นายรวินทร์ บุญญานุสาสน์ รองกรรมการผู้จัดการใหญ่ สายงานธุรกิจตลาดเงินตลาดทุน ธนาคารกรุงไทย เปิดเผยว่า การลงทุนทองคําออนไลน์ผ่านบริการ Gold Wallet บนแอปพลิเคชัน “เป๋าตัง” ได้รับกระแสตอบรับดีอย่างต่อเนื่องจากผู้ลงทุน ด้วยบริการที่ครอบคลุมทั้งการส่งคําสั่งซื้อ-ขาย-ถอนทองออนไลน์อย่างครบวงจร พร้อมบริการรายงานความเคลื่อนไหวราคาทองและอัตราแลกเปลี่ยนผ่าน Krungthai Connext สะท้อนจากปริมาณการเปิดบัญชีและจํานวนธุรกรรมที่เพิ่มขึ้นต่อเนื่อง ล่าสุด มีจํานวนบัญชี Gold Wallet มากกว่า 140,000 บัญชี
ธนาคารเดินหน้าขยายพันธมิตรร้านทองใน Gold Wallet อย่างต่อเนื่อง ล่าสุด ได้จับมือกับ บริษัท ออโรร่า เทรดดิ้ง จํากัด ผู้ให้บริการ ARR Gold Trading ซึ่งเป็น บริษัทที่มีความแข็งแกร่ง ความน่าเชื่อถือ ทําธุรกิจมายาวนาน และเป็นที่รู้จักของนักลงทุนทั่วไป โดยเป็นพันธมิตรรายที่ 3 ของ Gold Wallet พร้อมเปิดให้ซื้อ-ขายทองกับ ออโรร่า โกลด์ เทรดดิ้ง (ARR Gold Trading) ผ่าน Gold Wallet ในแอปเป๋าตัง ตั้งแต่วันที่ 22 พฤศจิกายน 2565 เป็นต้นไป
จากความมุ่งมั่นในการตอบโจทย์ผู้ลงทุนทุกกลุ่ม ผ่านช่องทางดิจิทัล โดยเฉพาะแอปฯ เป๋าตัง ซึ่งเป็น Thailand Open Digital Platform เปิดกว้างให้ทุกคนเข้ามาใช้งาน แม้ไม่มีบัญชีเงินฝากธนาคารกรุงไทย พร้อมจับมือพันธมิตรทั้งภาครัฐและเอกชนยกระดับผลิตภัณฑ์และบริการ ทําให้ธนาคารก้าวขึ้นมาเป็นผู้นําการลงทุนดิจิทัล ที่มีส่วนสําคัญในการขับเคลื่อนเศรษฐกิจดิจิทัล ลดความเหลื่อมล้ําในสังคม ตอบโจทย์เป้าหมายการพัฒนาอย่างยั่งยืน (SDGs) สอดคล้องกับวิสัยทัศน์ “กรุงไทย เคียงข้างไทย สู่ความยั่งยืน”
ทั้งนี้ การลงทุนทองผ่าน Gold Wallet มีจุดเด่นด้วยบริการที่ครบวงจร ซื้อ-ขายทองขั้นต่ําเพียง 0.1 ออนซ์ หรือเท่ากับ 6,000 บาท (ขึ้นกับอัตราแลกเปลี่ยน ณ เวลาซื้อ-ขาย) สามารถส่งคําสั่ง ซื้อ-ขาย ผ่านแอปฯ เป๋าตัง โดยไม่มีค่าธรรมเนียม สามารถเปิดบัญชีผ่านช่องทางออนไลน์ได้ทุกที่ ทุกเวลา โดยไม่กําหนดวงเงินขั้นต่ํา ซื้อ-ขายทองผ่านแอปฯ ด้วยสกุลดอลลาร์สหรัฐ USD อ้างอิงราคาตลาดโลก ผู้สนใจสอบถามข้อมูลเพิ่มเติมได้ที่ธนาคารกรุงไทยทุกสาขา และ Krungthai Contact Center โทร 02-111-1111
รัฐบาลไทย-ข่าวทำเนียบรัฐบาล-ครม.อนุมัติงบกลาง 540 ล้านบาท เป็นค่าใช้จ่ายในการเลือกตั้งสมาชิกสภาเกษตรกรจังหวัด และการเลือกสมาชิกสภาเกษตรกรแห่งชาติ
วันอังคารที่ 22 พฤศจิกายน 2565
ครม.อนุมัติงบกลาง 540 ล้านบาท เป็นค่าใช้จ่ายในการเลือกตั้งสมาชิกสภาเกษตรกรจังหวัด และการเลือกสมาชิกสภาเกษตรกรแห่งชาติ
ครม.อนุมัติงบกลาง 540 ล้านบาท เป็นค่าใช้จ่ายในการเลือกตั้งสมาชิกสภาเกษตรกรจังหวัด และการเลือกสมาชิกสภาเกษตรกรแห่งชาติ
วันที่ 22 พฤศจิกายน 2565 น.ส.ไตรศุลี ไตรสรณกุล รองโฆษกประจําสํานักนายกรัฐมนตรี กล่าวว่า คณะรัฐมนตรี(ครม.)อนุมัติงบกลาง รายการเงินสํารองจ่ายเพื่อกรณีฉุกเฉินหรือจําเป็นวงเงิน 540 ล้านบาท เพื่อเป็นค่าใช้จ่ายในการเลือกตั้งสมาชิกสภาเกษตรกรจังหวัด และการเลือกสมาชิกสภาเกษตรกรแห่งชาติ ปีงบประมาณ 2566 ตามที่สํานักงานสภาเกษตรกรแห่งชาติเสนอ
ทั้งนี้ เนื่องจากสมาชิกสภาเกษตรกรแห่งชาติที่ปฏิบัติหน้าที่อยู่ในปัจจุบันครบวาระการดํารงตําแหน่ง เมื่อวันที่ 23 มีนาคม 2559 และสมาชิกสภาเกษตรกรจังหวัดครบวาระการดํารงตําแหน่งเมื่อวันที่ 15 สิงหาคม 2559 โดยนายกรัฐมนตรีได้เห็นชอบในเรื่องนี้แล้วและจะเดินทางไปมอบนโยบายเกี่ยวกับการเลือกตั้งสมาชิกสภาเกษตรกรจังหวัด ประเภทผู้แทนเกษตรกร ในวันที่ 25 พ.ย. 2565
สําหรับกําหนดการเลือกตั้งฯ จะมีขึ้นในวันที่ 25 ธ.ค. 2565 นี้ ซึ่งการสนับสนุนจากรัฐบาลจะมีส่วนให้เกิดการเลือกตั้งสมาชิกสภาเกษตรกรจังหวัด และการเลือกสมาชิกสภาเกษตรกรแห่งชาติโดยสุจริตและเป็นธรรม ได้มาซึ่งสภาเกษตรกรที่เป็นตัวแทนของเกษตรกรเพื่อดําเนินกิจกรรมต่างๆ ทั้งการคุ้มครองและรักษาผลประโยชน์ของเกษตรกรในการผลิต แปรรูป การตลาด สนับสนุนสิทธิและการมีส่วนร่วมของเกษตรกรในการกําหนดนโยบาย วางแผนงานอย่างเป็นระบบ ให้เกษตรกรได้รับประโยชน์สูงสุด พัฒนาภาคเกษตรกรรมและเศรษฐกิจภาพรวมของประเทศอย่างยั่งยืนต่อไป
โดยการเลือกตั้งสมาชิกสภาเกษตรกรจังหวัด และการเลือกสมาชิกสภาเกษตรกรแห่งชาตินี้ เป็นไปตามพระราชบัญญัติสภาเกษตรกรแห่งชาติ พ.ศ. 2553 มาตรา 8 และมาตรา 37 ซึ่งกําหนดวาระการดํารงตําแหน่งสมาชิกสภาเกษตรกรแห่งชาติ และสมาชิกสภาเกษตรกรจังหวัด คราวละ 4 ปี นับแต่วันที่ประกาศในราชกิจจานุเบกษา
สําหรับสมาชิกสภาเกษตรกรแห่งชาติที่ปฏิบัติหน้าที่อยู่ในปัจจุบันครบวาระการดํารงตําแหน่งไปตั้งแต่ปี 2559 แล้ว แต่ในมาตรา 8 วรรค 2 กําหนดให้สมาชิกสภาเกษตรกรแห่งชาติซึ่งพ้นจากตําแหน่งตามวาระยังคงปฏิบัติหน้าที่ต่อไปจนกว่าจะมีประกาศชื่อสมาชิกสภาเกษตรกรแห่งชาติชุดใหม่ ซึ่งทางสํานักงานสภาเกษตรกรแห่งชาติ ได้ทําหนังสือถึงเลขาธิการนายกรัฐมนตรีนําเสนอนายกรัฐมนตรีเพื่อขอความเห็นชอบจัดการเลือกตั้งสมาชิกสภาเกษตรกรจังหวัดและสมาชิกสภาเกษตรกรแห่งชาติที่ครบวาระการดํารงตําแหน่ง ซึ่งเลขาธิการนายกรัฐมนตรีได้แจ้งว่า นายกรัฐมนตรีพิจารณาแล้วเห็นชอบในหลักการตามที่สภาเกษตรกรแห่งชาติเสนอ จึงได้นําเรื่องเข้าสู่การพิจารณาของครม.ในวันนี้
รัฐบาลไทย-ข่าวทำเนียบรัฐบาล-​นายกรัฐมนตรีร่วมประชุมผู้นำเขตเศรษฐกิจเอเปค ครั้งที่ 29
วันอังคารที่ 22 พฤศจิกายน 2565
​นายกรัฐมนตรีร่วมประชุมผู้นําเขตเศรษฐกิจเอเปค ครั้งที่ 29
วันพฤหัสบดีที่ 17 พฤศจิกายน 2565
ต่อจากนี้ไป ขอเชิญรับฟังไทยคู่ฟ้า
พลเอก ประยุทธ์ จันทร์โอชา นายกรัฐมนตรี เข้าร่วมการประชุมผู้นําเขตเศรษฐกิจเอเปค ครั้งที่ 29
ในฐานะผู้นําประเทศเจ้าภาพภายใต้แนวคิด Open. Connect. Balance. เปิดกว้าง สร้างสัมพันธ์ เชื่อมโยงกัน
สู่สมดุล ณ ศูนย์การประชุมแห่งชาติสิริกิติ์ ซึ่งเริ่มตั้งแต่วันนี้ – 19 พ.ย.2565 มีผู้นําเข้าร่วมทั้งสิ้น 14
เขตเศรษฐกิจ และมอบผู้แทน 7 เขตเศรษฐกิจ ได้แก่ เกาหลีใต้ มาเลเซีย เม็กซิโก เปรู รัสเซีย จีนไทเป
และสหรัฐอเมริกา รวมทั้งมีแขกพิเศษ เช่น ประธานาธิบดีฝรั่งเศสและมกุฎราชกุมารและนายกรัฐมนตรีซาอุดีอาระเบีย
โดยรัฐบาลเตรียมการอย่างเต็มที่มาตลอดปีและเชื่อมั่นว่าการประชุมในครั้งนี้จะเป็นประโยชน์ต่อเศรษฐกิจไทย
และเขตเศรษฐกิจสมาชิกเอเปคอย่างเป็นรูปธรรม
“สื่อสารภารกิจรัฐบาล” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-รมว.พม. นำทีมผู้บริหาร ศิลปินดารา ติดเข็มกลัดริบบิ้นสีขาวให้แก่นายกรัฐมนตรีและคณะรัฐมนตรี รณรงค์ยุติความรุนแรงต่อเด็ก สตรี และบุคคลในครอบครัว
วันอังคารที่ 22 พฤศจิกายน 2565
รมว.พม. นําทีมผู้บริหาร ศิลปินดารา ติดเข็มกลัดริบบิ้นสีขาวให้แก่นายกรัฐมนตรีและคณะรัฐมนตรี รณรงค์ยุติความรุนแรงต่อเด็ก สตรี และบุคคลในครอบครัว
รมว.พม. นําทีมผู้บริหาร ศิลปินดารา ติดเข็มกลัดริบบิ้นสีขาวให้แก่นายกรัฐมนตรีและคณะรัฐมนตรี รณรงค์ยุติความรุนแรงต่อเด็ก สตรี และบุคคลในครอบครัว
วันนี้ (22 พ.ย. 65) เวลา 08.00 น. นายจุติ ไกรฤกษ์ รัฐมนตรีว่าการกระทรวงการพัฒนาสังคมและความมั่นคงของมนุษย์ (รมว.พม.) พร้อมด้วยนายอนุกูล ปีดแก้ว ปลัดกระทรวงการพัฒนาสังคมและความมั่นคงของมนุษย์ และนางจินตนา จันทร์บํารุง อธิบดีกรมกิจการสตรีและสถาบันครอบครัว นําตัวแทนศิลปินดารานักแสดง ได้แก่ นางสาวณัฐพัชร พงษ์ประพันธ์ (เมย์) และนายปภาวิน หงษ์ขจร (มังกร) ติดเข็มกลัดริบบิ้นสีขาว (White Ribbon) ให้แก่ พลเอก ประยุทธ์ จันทร์โอชา นายกรัฐมนตรี และคณะรัฐมนตรี เพื่อแสดงเจตจํานงในการร่วมรณรงค์ยุติความรุนแรงต่อเด็ก สตรี และบุคคลในครอบครัว เนื่องในเดือนรณรงค์ยุติความรุนแรงต่อเด็กและสตรี ณ ตึกสันติไมตรี ทําเนียบรัฐบาล
นายจุติ กล่าวว่า ด้วย มติคณะรัฐมนตรี เมื่อวันที่ 29 มิถุนายน 2542 กําหนดให้เดือนพฤศจิกายนของทุกปีเป็น "เดือนรณรงค์ยุติความรุนแรงต่อเด็กและสตรี" โดยมีกระทรวงการพัฒนาสังคมและความมั่นคงของมนุษย์ (พม.) เป็นหน่วยงานหลักของภาครัฐประสานการดําเนินงานดังกล่าวโดยบูรณาการความร่วมมือกับภาคีเครือข่ายทุกภาคส่วนในการประชาสัมพันธ์และจัดกิจกรรมรณรงค์ทั้งในส่วนกลางและภูมิภาค เพื่อสร้างความตระหนักถึงความสําคัญของปัญหาความรุนแรงต่อเด็ก สตรี และบุคคลในครอบครัว ที่ส่งกระทบต่อสังคมอย่างกว้างขวาง และกระตุ้นให้ภาคีเครือข่ายทุกภาคส่วนได้เข้ามามีส่วนร่วมในการรณรงค์ยุติความรุนแรงดังกล่าว
วันนี้ จึงได้มีการเข้าติดเข็มกลัดริบบิ้นสีขาวให้แก่ พลเอก ประยุทธ์ จันทร์โอชา นายกรัฐมนตรี และคณะรัฐมนตรี ซึ่งเป็นผู้นําที่เป็นแบบอย่างในการร่วมรณรงค์ยุติความรุนแรง “ไม่ยอมรับ ไม่นิ่งเฉย ไม่กระทําความรุนแรงต่อเด็ก สตรี และบุคคลในครอบครัว” ซึ่ง “ริบบิ้นสีขาว”(White Ribbon) เป็นสัญลักษณ์สากลสําหรับการร่วมกันแสดงพลังเพื่อยุติความรุนแรงดังกล่าว ซึ่งใช้ในการประชาสัมพันธ์และจัดกิจกรรมรณรงค์อย่างต่อเนื่องทุกปี
นายจุติ กล่าวเพิ่มเติมว่า สําหรับปี 2565 กระทรวง พม. ได้จัดกิจกรรมรณรงค์ยุติความรุนแรงต่อเด็ก สตรี และบุคคลในครอบครัว ตลอดเดือน พ.ย. 65 ทั้งในส่วนกลางและภูมิภาค 76 จังหวัดทั่วประเทศ โดยเฉพาะวันที่ 24 – 25 พ.ย. 65 กระทรวง พม. โดยกรมกิจการสตรีและสถาบันครอบครัว (สค.) ได้จัดประชุมวิชาการอนามัยครอบครัวแห่งชาติ ครั้งที่ 10 และรณรงค์ยุติความรุนแรงต่อเด็ก สตรี และบุคคลในครอบครัว ประจําปี 2565 ภายใต้แนวคิด “R–E–S–P–E–C-T : สร้างการยอมรับต่อความเท่าเทียม” ณ โรงแรมบางกอกชฎา กรุงเทพฯ ทั้งนี้ ขอเชิญประชาชนผู้สนใจเข้าร่วมกิจกรรมรณรงค์ต่างๆ ทั้งในส่วนกลางและภูมิภาค เพื่อร่วมกันแสดงพลัง “ไม่ยอมรับ ไม่นิ่งเฉย ไม่กระทําความรุนแรงต่อเด็ก สตรี และบุคคลในครอบครัว”
รัฐบาลไทย-ข่าวทำเนียบรัฐบาล-รัฐบาลชวนประชาชนชมบรรยากาศ VIJIT CHAO PHRAYA
วันอังคารที่ 22 พฤศจิกายน 2565
รัฐบาลชวนประชาชนชมบรรยากาศ VIJIT CHAO PHRAYA
วันพุธที่ 16 พฤศจิกายน 2565
ต่อจากนี้ไป ขอเชิญรับฟังไทยคู่ฟ้า
รัฐบาลเชิญชวนประชาชนร่วมชมสีสันบรรยากาศ กิจกรรม “VIJIT CHAO PHRAYA”
ปรากฏการณ์แห่งแสงสีสุดยิ่งใหญ่และการแสดงทางวัฒนธรรมในยามค่ําคืนบริเวณริมแม่น้ําเจ้าพระยา 6
พื้นที่หลัก ได้แก่ สะพานพระราม 8 ป้อมวิไชยประสิทธิ์ วัดกัลยาณมิตรวรมหาวิหาร สะพานพระพุทธยอดฟ้า
ศูนย์การค้าริเวอร์ซิตี้แบงค็อก และไอคอนสยามซึ่งเป็นส่วนหนึ่งของการต้อนรับผู้เข้าร่วมประชุมผู้นําเขตเศรษฐกิจเอเปค 2022 สื่อมวลชนต่างชาติ
รวมถึงนักท่องเที่ยวจากนานาประเทศ และเป็นการกระตุ้นบรรยากาศการท่องเที่ยวในพื้นที่ กทม.
ผู้สนใจเข้าชมได้ถึงวันที่ 27 พ.ย.2565 โดยกิจกรรมส่วนใหญ่จัดขึ้นเป็นรอบเริ่มตั้งแต่เวลาประมาณ 18.15 น.-
21.45 น. สอบถามรายละเอียดกิจกรรมได้ที่ TAT Contact Center โทร.1672
“สื่อสารภารกิจรัฐบาล” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-นายกรัฐมนตรีปลื้มจีดีพีไทยไตรมาส 3/65 โตอีก ร้อยละ 4.5 เร่งขันน็อตเบิกจ่ายงบลงทุน บริหารส่งออกรับความท้าทายเศรษฐกิจโลก พร้อมรักษาความต่อเนื่องการแก้ปัญหาหนี้ครัวเรือนและเอสเอ็มอี
วันอังคารที่ 22 พฤศจิกายน 2565
นายกรัฐมนตรีปลื้มจีดีพีไทยไตรมาส 3/65 โตอีก ร้อยละ 4.5 เร่งขันน็อตเบิกจ่ายงบลงทุน บริหารส่งออกรับความท้าทายเศรษฐกิจโลก พร้อมรักษาความต่อเนื่องการแก้ปัญหาหนี้ครัวเรือนและเอสเอ็มอี
นายกรัฐมนตรีปลื้มจีดีพีไทยไตรมาส 3/65 โตอีก ร้อยละ 4.5 เร่งขันน็อตเบิกจ่ายงบลงทุน บริหารส่งออกรับความท้าทายเศรษฐกิจโลก พร้อมรักษาความต่อเนื่องการแก้ปัญหาหนี้ครัวเรือนและเอสเอ็มอี
วันที่ 22 พฤศจิกายน 2565 น.ส.ไตรศุลี ไตรสณรกุล รองโฆษกประจําสํานักนายกรัฐมนตรี กล่าวว่า พล.อ.ประยุทธ์ จันทร์โอชา นายกรัฐมนตรีและรมว.กลาโหม พอใจที่เศรษฐกิจไตรมาสที่ 3 ปี 2565 เติบโตได้ดีที่ร้อยละ 4.5 ซึ่งเป็นการขยายตัวต่อเนื่องจากไตรมาสที่ 1-2 ที่ ร้อยละ 2.3 และ 2.5 ตามลําดับ และปัจจัยรอบด้านทั้งภาคการท่องเที่ยว การลงทุน การบริโภคเอกชน และการผลิตภาคอุตสาหกรรมที่ฟื้นตัวต่อเนื่องทําให้สํานักงานสภาพัฒนาการเศรษฐกิจและสังคมแห่งชาติ(สศช.) คาดว่าตลอดปี 2565 เศรษฐกิจจะเติบโตได้ร้อยละ 3.2 จากร้อยละ 1.5 ในปี 2564
นายกรัฐมนตรียืนยันว่ารัฐบาลจะดําเนินนโยบายต่างๆ เพื่อรักษาความต่อเนื่องของการเติบโตทางเศรษฐกิจ ให้ประชาชนทุกกลุ่มได้รับผลประโยชน์จากการขยายตัวนี้อย่างทั่วถึง และแก้ไขในประเด็นที่ยังเป็นปัญหาอุปสรรค เช่นการเบิกจ่ายงบลงทุนภาครัฐที่ สศช. ได้มีข้อชี้แนะว่ายังมีความล่าช้าและต้องเร่งรัดเพื่อให้เม็ดเงินเข้าสู่ระบบเศรษฐกิจ
น.ส.ไตรศุลี กล่าวว่า นายกรัฐมนตรีจะยังคงให้ความสําคัญกับนโยบายการแก้ไขปัญหาหนี้สินครัวเรือนและเอสเอ็มอี ด้วยมาตรการต่างๆที่หน่วยงานเกี่ยวข้องไม่ว่าจะเป็นกระทรวงการคลัง ธนาคารแห่งประเทศไทย(ธปท.) ที่ร่วมกับสถาบันการเงินทั้งรัฐและเอกชนให้ความช่วยเหลือลูกหนี้อยู่ขณะนี้ ซึ่งเน้นย้ําว่ามาตรการนี้ยังจําเป็นโดยเฉพาะในช่วงที่ดอกเบี้ยทั่วโลกอยู่ในขาขึ้น
ในส่วนของภาคที่เกี่ยวข้องกับต่างๆประเทศ ยอมรับว่าเศรษฐกิจไทยจะต้องเผชิญกับความท้าทายของเศรษฐกิจโลก จากความขัดแย้งทางภูมิรัฐศาสตร์ที่ส่งผลต่อราคาน้ํามัน ต้นทุนค่าครองชีพ และการดําเนินนโยบายดอกเบี้ยของธนาคารกลางประเทศต่างๆ แต่รัฐบาลจะใช้ความพยายามอย่างเต็มที่ในการบริหารจัดการนโยบายด้านการส่งออก การสนับสนุนผู้ประกอบการในการแสวงหาตลาดที่มีศักยภาพ เพื่อรักษาการเติบโตเช่นเดียวกับที่เกิดขึ้นในปีนี้ พร้อมกับส่งเสริมภาคการท่องเที่ยวที่ฟื้นตัวอยู่ในขณะนี้ให้เป็นกําลังสําคัญผลักดันการเติบโตในระยะต่อไป
รัฐบาลไทย-ข่าวทำเนียบรัฐบาล-ผู้บริหารกระทรวงวัฒนธรรมร่วมต้อนรับผู้นำเขตเศรษฐกิจเอเปค
วันจันทร์ที่ 21 พฤศจิกายน 2565
ผู้บริหารกระทรวงวัฒนธรรมร่วมต้อนรับผู้นําเขตเศรษฐกิจเอเปค
ผู้บริหารกระทรวงวัฒนธรรมร่วมต้อนรับผู้นําเขตเศรษฐกิจเอเปค
ผู้บริหารกระทรวงวัฒนธรรมร่วมต้อนรับผู้นําเขตเศรษฐกิจเอเปค
เมื่อวันที่ ๑๗ พฤศจิกายน ๒๕๖๕ นายอิทธิพล คุณปลื้ม รัฐมนตรีว่าการกระทรวงวัฒนธรรม นางยุพา ทวีวัฒนะกิจบวร ปลัดกระทรวงวัฒนธรรม ผู้บริหาร และคณะทํางานด้านการจัดการแสดงทางวัฒนธรรม และการจัดเตรียมของขวัญที่ระลึกฯ พร้อมเจ้าหน้าที่ที่เกี่ยวข้อง เข้าร่วมให้การต้อนรับผู้นําเขตเศรษฐกิจเอเปค ณ หอประชุมกองทัพเรือ กรุงเทพฯ
รัฐบาลไทย-ข่าวทำเนียบรัฐบาล-ครม.เห็นชอบเอกสารผนวกท้ายตราสารเพื่อเสริมสร้างความเข้มแข็งแก่เครือข่ายการติดตามตรวจสอบการสะสมของกรดในภูมิภาคเอเชียตะวันออก(EANET)ขยายขอบเขตการดำเนินงานให้ครอบคลุมปัญหามลพิษทางอากาศ
วันอังคารที่ 22 พฤศจิกายน 2565
ครม.เห็นชอบเอกสารผนวกท้ายตราสารเพื่อเสริมสร้างความเข้มแข็งแก่เครือข่ายการติดตามตรวจสอบการสะสมของกรดในภูมิภาคเอเชียตะวันออก(EANET)ขยายขอบเขตการดําเนินงานให้ครอบคลุมปัญหามลพิษทางอากาศ
ครม.เห็นชอบเอกสารผนวกท้ายตราสารเพื่อเสริมสร้างความเข้มแข็งแก่เครือข่ายการติดตามตรวจสอบการสะสมของกรดในภูมิภาคเอเชียตะวันออก(EANET)ขยายขอบเขตการดําเนินงานให้ครอบคลุมปัญหามลพิษทางอากาศ
วันที่ 22 พฤศจิกายน 2565 น.ส.ไตรศุลี ไตรสรณกุล รองโฆษกประจําสํานักนายกรัฐมนตรี กล่าวว่า คณะรัฐมนตรี(ครม.)เห็นชอบเอกสารผนวกท้ายตราสารเพื่อเสริมสร้างความเข้มแข็งแก่เครือข่ายการติดตามตรวจสอบการสะสมของกรดในภูมิภาคเอเชียตะวันออก(EANET) และเห็นชอบกับร่างหนังสือให้ความยินยอมอย่างเป็นทางการและอนุมัติให้อธิบดีกรมควบคุมมลพิษเป็นผู้ลงนามในหนังสือให้ความยินยอมอย่างป็นทางการ โดยประเทศเครือข่ายEANET ต้องรายงานผลการพิจารณาให้ความเห็นชอบต่อเอกสารผนวกท้ายตราสารฯในการประชุมระดับรัฐบาล ครั้งที่ 24 ระหว่างวันที่ 24-25 พฤศจิกายน 2565 ณ กรุงมะนิลา ประเทศฟิลิปปินส์
ทั้งนี้เอกสารผนวกท้ายตราสารฯดังกล่าว มีสาระสําคัญ เป็นการกําหนดสารที่เป็นมลพิษทางอากาศ เช่น ก๊าซซัลเฟอร์ไดออกไซด์ ก๊าซคาร์บอนมอนอกไซด์ ฝุ่นละออง เป็นต้น และในส่วนของการดําเนินงาน จะมีการติดตามและประเมินผล ความร่วมมือด้านวิชาการ เป็นต้น โดยเอกสารผนวกท้ายตราสารฯจะมีผลบังคับใช้ ณ วันที่ทุกประเทศเครือข่ายให้ความเห็นชอบ หรือในกรณีที่ประเทศเครือข่ายให้ความเห็นชอบไม่ครบจะมีผลเฉพาะกับประเทศที่ให้ความเห็นชอบแล้ว ณ วันที่ 31 ตุลาคม 2565 ซึ่งทางกระทรวงทรัพยากรธรรมชาติและสิ่งแวดล้อมแจ้งว่า ในส่วนของประเทศไทย ณ วันที่ 31 ตุลาคม 2565 ยังไม่ได้เห็นชอบเอกสารผนวกท้ายตราสารฯ เอกสารดังกล่าวจะมีผลบังคับใช้กับประเทศไทย ณ วันที่ประเทศไทยลงนามในหนังสือให้ความยินยอมอย่างเป็นทางการ แต่เอกสารดังกล่าวจะไม่ส่งผลกระทบต่อประเทศไทยมากนัก เนื่องจากประเทศไทยได้ดําเนินการติดตามสถานการณ์เกี่ยวกับมลพิษทางอากาศ เช่น ฝุ่นละอองขนาดไม่เกิน 2.5 ไมครอนอยู่แล้ว
สําหรับเครือข่ายการติดตามตรวจสอบการสะสมของกรดในภูมิภาคเอเชียตะวันออก หรือ EANET นั้น จัดตั้งขึ้นในปี 2541 เพื่อรับมือกับปัญหาการตกสะสมของกรดที่เป็นปัญหามลพิษข้ามพรมแดนในภูมิภาค มีประเทศเครือข่าย 10 ประเทศ รวมถึงประเทศไทยด้วย โดยในปี 2543 ได้มีการจัดตั้งศูนย์เครือข่าย(Network Center) เป็นศูนย์ทางวิชาการในประเทศญี่ปุ่น และจัดตั้งสํานักงานเลขาธิการEANET ในประเทศไทย โดยให้โครงการสิ่งแวดล้อมแห่งสหประชาชาติ(UNEP)เป็นฝ่ายเลขาธิการ อย่างไรก็ตามเพื่อให้การดําเนินงานของEANET เป็นไปอย่างเหมาะสม มีขอบเขตความร่วมมือ กิจกรรม ภารกิจของประเทศเครือข่าย และการสนับสนุนด้านการเงินแก่EANET ที่ชัดเจน จึงมีการจัดทําตราสารเพื่อเสริมสร้างความเข้มแข็งแก่EANET เพื่อเป็นแนวทางการดําเนินงาน โดยมีการดําเนินงานหลัก เช่น การติดตามตรวจสอบ การศึกษาวิจัย การฝึกอบรมบุคลากรที่เกี่ยวข้อง และการส่งเสริมการสร้างจิตสํานึกสาธารณะเกี่ยวกับการตกสะสมของกรด
อย่างไรก็ตามเนื่องจากในปัจจุบันหลายประเทศประสบปัญหามลพิษทางอากาศหลายชนิดที่ส่งผลกระทบต่อสุขภาพและสิ่งแวดล้อม ประเทศเครือข่ายจึงเห็นควรให้มีการขยายขอบเขตการดําเนินงานของEANET ให้ครอบคลุมปัญหามลพิษทางอากาศด้วย ดังนั้นระหว่างปี 2562-2564 จึงได้มีการประชุมร่วมกันและได้ข้อสรุปให้ขยายขอบเขตดังกล่าวในรูปแบบของเอกสารผนวกท้ายตราสารฯ
รัฐบาลไทย-ข่าวทำเนียบรัฐบาล-นายกรัฐมนตรีและภริยา ลงนามถวายพระพรสมเด็จพระกนิษฐาธิราชเจ้า กรมสมเด็จพระเทพรัตนราชสุดา ฯ สยามบรมราชกุมารี ณ อาคารภูมิสิริมังคลานุสรณ์ โรงพยาบาลจุฬาลงกรณ์ สภากาชาดไทย
วันอังคารที่ 22 พฤศจิกายน 2565
นายกรัฐมนตรีและภริยา ลงนามถวายพระพรสมเด็จพระกนิษฐาธิราชเจ้า กรมสมเด็จพระเทพรัตนราชสุดา ฯ สยามบรมราชกุมารี ณ อาคารภูมิสิริมังคลานุสรณ์ โรงพยาบาลจุฬาลงกรณ์ สภากาชาดไทย
นายกรัฐมนตรีและภริยา ลงนามถวายพระพรสมเด็จพระกนิษฐาธิราชเจ้า กรมสมเด็จพระเทพรัตนราชสุดา ฯ สยามบรมราชกุมารี ณ อาคารภูมิสิริมังคลานุสรณ์ โรงพยาบาลจุฬาลงกรณ์ สภากาชาดไทย
นายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจําสํานักนายกรัฐมนตรี เผยว่า วันนี้ (22 พฤศจิกายน 2565) เวลา 15.00 น. ณ อาคารภูมิสิริมังคลานุสรณ์ โรงพยาบาลจุฬาลงกรณ์ สภากาชาดไทย พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม พร้อมด้วย นางนราพร จันทร์โอชา ภริยา ลงนามถวายพระพรสมเด็จพระกนิษฐาธิราชเจ้า กรมสมเด็จพระเทพรัตนราชสุดา ฯ สยามบรมราชกุมารี โดยมีคณะรัฐมนตรีร่วมการลงนามถวายพระพรฯ ตามลําดับพิธี ดังนี้
นายกรัฐมนตรีและภริยา คณะรัฐมนตรี ถวายความเคารพระฉายาลักษณ์ สมเด็จพระกนิษฐาธิราชเจ้า กรมสมเด็จพระเทพรัตนราชสุดา ฯ สยามบรมราชกุมารี นายกรัฐมนตรีถวายแจกันดอกไม้ จํานวน 2 แจกัน ในนามนายกรัฐมนตรีและคณะรัฐมนตรี และ นายกรัฐมนตรีและภริยา จากนั้น ภริยานายกรัฐมนตรี ถวายแจกันดอกไม้ในนามคู่สมรสคณะรัฐมนตรี ณ โต๊ะด้านหน้าพระฉายาลักษณ์ฯ
นายกรัฐมนตรีและภริยา ลงนามถวายพระพร นายกรัฐมนตรีและภริยา คณะรัฐมนตรี ถวายความเคารพพระฉายาลักษณ์ฯ เสร็จพิธี
รัฐบาลไทย-ข่าวทำเนียบรัฐบาล-ภริยานายกรัฐมนตรีนำคู่สมรสเอเปคเข้าชมพิพิธภัณฑ์ศิลป์แผ่นดิน
วันอังคารที่ 22 พฤศจิกายน 2565
ภริยานายกรัฐมนตรีนําคู่สมรสเอเปคเข้าชมพิพิธภัณฑ์ศิลป์แผ่นดิน
วันเสาร์ที่ 19 พฤศจิกายน 2565
ต่อจากนี้ไป ขอเชิญรับฟังไทยคู่ฟ้า
รศ.นราพร จันทร์โอชา ภริยานายกรัฐมนตรี นําคณะคู่สมรสผู้นําเขตเศรษฐกิจเอเปค จาก 8
เขตเศรษฐกิจ ได้แก่ จีน อินโดนีเซีย ญี่ปุ่น ปาปัวนิวกินี ฟิลิปปินส์ จีนไทเป สหรัฐอเมริกา และเวียดนาม
เข้าชม พิพิธภัณฑ์ศิลป์แผ่นดิน ต.เกาะเกิด อ.บางปะอิน จ.พระนครศรีอยุธยา เมื่อวานนี้ (18พ.ย.65)
ซึ่งเป็นที่จัดแสดงผลงานศิลปหัตถกรรมแบบประณีตศิลป์อันทรงคุณค่า
และเผยแพร่พระราชกรณียกิจของสมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง
ด้านการพัฒนาคุณภาพชีวิตของประชาชนชาวไทยอย่างยั่งยืน
พร้อมชมการแสดงโขนซึ่งเป็นศาสตร์และศิลป์อันทรงคุณค่าของไทยที่ได้รับการขึ้นบัญชียูเนสโกเป็นมรดกทางวั
ฒนธรรมของมนุษยชาติที่จับต้องไม่ได้
“สื่อสารภารกิจรัฐบาล” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-​PM pleased with NESDC’s Thai economic growth projection of 3.2% in 2022
วันอังคารที่ 22 พฤศจิกายน 2565
​PM pleased with NESDC’s Thai economic growth projection of 3.2% in 2022
​PM pleased with NESDC’s Thai economic growth projection of 3.2% in 2022
November 22, 2022, Deputy Government Spokesperson Traisuree Taisaranakul disclosed that Prime Minister and Defense Minister Gen. Prayut Chan-o-cha was pleased with Thailand’s economic performance for the 3rd quarter of 2022, which expanded by 4.5%, a continuous growth from the 1st and 2nd quarter of the same year at 2.3% and 2.5% respectively. Coupling with surrounding factors, be it, continued recovery of tourism, investment, domestic consumption, and industrial production, Office of National Economic and Social Development Board (NESDC) projects that Thai economy will grow by 3.2% in 2022, comparing to 1.5% in 2021.
The Government commits to implement various policies to maintain momentum of the economic growth for the widespread benefit of the people of all groups, and to address issues of concern. NESDC also suggested expediting disbursement of public sector investment budget to inject cash into the economic system.
According to the Deputy Government Spokesperson, the Prime Minister has handed down a policy for the Government to continue addressing household and SMEs debts amidst the hike of global interest rates, through implementation of various measures by concerned agencies, i.e., Ministry of Finance, the Bank of Thailand, and public and private financial institutions.
Even though the Thai economy has been facing global economic challenges, i.e., gasoline price hike, higher cost of living and interest rates, that come as a result of geopolitical conflicts, the Government has put utmost effort to implement export policy, seek new and potential markets for business operators, and continue to promote tourism sector to ensure future growth.
รัฐบาลไทย-ข่าวทำเนียบรัฐบาล-กระทรวงคมนาคมสรุปรายงานอุทกภัยในเส้นทางคมนาคม ข้อมูล ณ วันที่ 22 พ.ย. 2565
วันอังคารที่ 22 พฤศจิกายน 2565
กระทรวงคมนาคมสรุปรายงานอุทกภัยในเส้นทางคมนาคม ข้อมูล ณ วันที่ 22 พ.ย. 2565
...
กระทรวงคมนาคม สรุปสถานการณ์อุทกภัยบนโครงข่ายของ คค. ณ วันที่ 22 พ.ย. 2565 เวลา 15.00 น. ดังนี้
1. มีโครงข่ายคมนาคมที่ได้รับผลกระทบ คือ ถนนทางหลวงชนบท จํานวน 3 สายทาง 3 แห่ง ผ่านได้ 1 แห่ง ไม่สามารถผ่านได้ 2 แห่ง
2. จังหวัดที่ได้รับผลกระทบมีจํานวน 3 จังหวัด โดยจังหวัดที่มีสายทางที่ไม่สามารถสัญจรผ่านได้ จํานวน 2 จังหวัด จังหวัดละ 1 สายทาง ได้แก่ จ.ชัยนาท (ชน.3018) และ จ.เชียงใหม่ (ชม.3003)
3. ถนนทางหลวง สถานการณ์ปกติ
4. บขส. และ รฟท. เดินรถได้ตามปกติ
5. ท่าอากาศยาน ไม่มีรายงานการได้รับผลกระทบ
6. ท่าเรือในแม่น้ําเจ้าพระยาได้รับผลกระทบจากระดับน้ําที่สูงขึ้น ส่งผลกระทบต่อการให้บริการเดินเรือโดยสารไฟฟ้า MINE Smart Ferry มีการปรับตารางเวลาการให้บริการตามสถานการณ์ของระดับน้ํา
7. ทช. เตรียมความพร้อมเครื่องจักร วัสดุซ่อมบํารุง พร้อมติดตั้งป้ายเตือน/อํานวยความสะดวกและปลอดภัยแก่ประชาชนในเส้นทางที่ได้รับผลกระทบ
8. จท. เฝ้าระวังระดับน้ํา/ปริมาณน้ําไหลผ่านของแหล่งน้ําธรรมชาติ อ่างเก็บน้ํา และเขื่อนอย่างใกล้ชิด เพื่อเตรียมรับมือและประชาสัมพันธ์ข้อมูลให้กับประชาชนในพื้นที่ทราบ
ทั้งนี้ กระทรวงคมนาคม ได้เตรียมความพร้อม บุคลากร เครื่องมือ เครื่องจักร วัสดุอุปกรณ์ เพื่อซ่อมแซมเส้นทาง ติดตั้งป้ายเตือน และอุปกรณ์อํานวยความปลอดภัย และยังคงเฝ้าระวังสถานการณ์อุทกภัยอย่างต่อเนื่อง เพื่อประชาสัมพันธ์ข้อมูลให้ประชาชนทราบ อํานวยความสะดวกการเดินทาง และให้ความช่วยเหลือประชาชนที่ได้รับผลกระทบอย่างรวดเร็ว โดยสามารถสอบถามเส้นทาง ข้อมูลเพิ่มเติม หรือแจ้งเหตุอุทกภัย ได้ที่
- ศูนย์ปฏิบัติการความปลอดภัยคมนาคม โทร. 1356
- สายด่วนกรมทางหลวง โทร. 1586
- สายด่วนกรมทางหลวงชนบท โทร. 1146
- สายด่วนบริษัท ขนส่ง จํากัด โทร. 1490 เรียก บขส.
- สายด่วนการรถไฟแห่งประเทศไทย โทร. 1690
- สายด่วนกรมเจ้าท่า โทร. 1199
รัฐบาลไทย-ข่าวทำเนียบรัฐบาล-ผบ.ทบ.สิงคโปร์ เยี่ยมคำนับ รมช.กห. ผู้แทน รมว.กห.
วันอังคารที่ 22 พฤศจิกายน 2565
ผบ.ทบ.สิงคโปร์ เยี่ยมคํานับ รมช.กห. ผู้แทน รมว.กห.
เมื่อ 21 พ.ย. 65, 1400 พลเอก ประยุทธ์ จันทร์โอชา นายกรัฐมนตรี และรัฐมนตรีว่าการกระทรวงกลาโหม ได้มอบหมายให้ พลเอก ชัยชาญ ช้างมงคล รัฐมนตรีช่วยว่าการกระทรวงกลาโหม เป็นผู้แทนต้อนรับ พล.ต.David Neo (เดวิด เนียว) ผบ.ทบ.สาธารณรัฐสิงคโปร์
ในโอกาสเดินทางเยือนไทยในฐานะแขกของ กองทัพบก ระหว่าง 20 ถึง 23 พ.ย.65
การเข้าพบหารือ ระหว่าง ไทย-สิงคโปร์ ในครั้งนี้ เป็นการ กระชับ ความสัมพันธ์ระหว่าง 2ประเทศ ที่มีความยาวนานมากกว่า 57 ปี ของการสถาปนาความสัมพันธ์ทางการฑูต
โดยเฉพาะความสัมพันธ์ด้านทหารมีความใกล้ชิดในทุกมิติ มีการฝึกระดับ ทวิภาคี พหุภาคี การแลกเปลี่ยนด้านการข่าว การฝึก-ศึกษา ความร่วมมือด้านอุตสาหกรรมป้องกันประเทศ มี ความร่วมมือในการวิจัยพัฒนาระหว่างกันเพื่อแสวงหาโอกาส และดําเนินการทางธุรกิจในประเทศไทย ความร่วมมือทางไซเบอร์ มีการริเริ่มความร่วมมือระหว่างกันเพื่อพัฒนาด้านความมั่นคงปลอดภัยทางไซเบอร์อย่างมีประสิทธิภาพ และ การแลกเปลี่ยนการเยือนในทุกระดับ ตลอดจนความร่วมมือด้านต่างๆ ตามที่ได้มีการจัดทําบันทึกความเข้าใจ และบันทึกความตกลง ร่วมกันหลายฉบับ
ทาง ผบ.ทบ.สิงคโปร์ ได้ขอบคุณในการต้อนรับทั้งในระดับกองทัพ ระดับรัฐบาล ได้กล่าวถึงความสัมพันธ์อันแน่นแฟ้น ระหว่าง 2 ประเทศในทุกระดับ และพร้อมให้การสนับสนุนประเทศไทยในทุกโอกาส
รัฐบาลไทย-ข่าวทำเนียบรัฐบาล-“CEO กรุงไทย” โชว์ศักยภาพพัฒนาโครงสร้างพื้นฐานดิจิทัล ร่วมกับผู้นำธุรกิจระดับโลก บนเวที APEC CEO SUMMIT THAILAND 2022
วันอังคารที่ 22 พฤศจิกายน 2565
“CEO กรุงไทย” โชว์ศักยภาพพัฒนาโครงสร้างพื้นฐานดิจิทัล ร่วมกับผู้นําธุรกิจระดับโลก บนเวที APEC CEO SUMMIT THAILAND 2022
กรรมการผู้จัดการใหญ่ ธ.กรุงไทย ร่วมเสวนา เรื่องการพัฒนาเทคโนโลยีดิจิทัลสําหรับวิถีชีวิตรูปแบบใหม่ในอนาคต (Digitalization and the Next Normal) หัวข้อ Digital Transformation ในงาน APEC CEO SUMMIT THAILAND 2022
ในการประชุมสุดยอดผู้นําภาคเอกชนของเอเปค หรือ APEC CEO SUMMIT THAILAND 2022 เมื่อวันที่ 18 พฤศจิกายน 2565 ที่ผ่านมา นายผยง ศรีวณิช กรรมการผู้จัดการใหญ่ ธนาคารกรุงไทย ร่วมเวทีเสวนา เรื่องการพัฒนาเทคโนโลยีดิจิทัลสําหรับวิถีชีวิตรูปแบบใหม่ในอนาคต (Digitalization and the Next Normal) หัวข้อ Digital Transformation ร่วมกับ นายเจสัน เฉิน ประธานและซีอีโอของ ACER ผู้ผลิตฮาร์ดแวร์คอมพิวเตอร์ชั้นนําระดับโลก โดย นายผยง ศรีวณิช กล่าวว่า ธนาคารกรุงไทยวางยุทธศาสตร์รองรับ Digital Disruption ตั้งแต่ก่อนเกิดวิกฤติโควิด-19 เพื่อเพิ่มประสิทธิภาพการดําเนินงาน สร้างความเท่าเทียมในสังคม ตอบโจทย์ลูกค้าและผู้มีส่วนได้เสีย ติดปีกให้ชีวิตคนไทยทุกคนมีชีวิตที่ดีขึ้น
ธนาคารได้พัฒนาโครงสร้างพื้นฐานทางดิจิทัล พร้อมปรับรูปแบบการทํางานให้มีความยืดหยุ่น มีศักยภาพรับมือการเปลี่ยนแปลงที่พร้อมเกิดขึ้นอย่างรวดเร็ว ด้วยต้นทุนที่เหมาะสม ภายใต้ทิศทางธุรกิจในอนาคตที่ภาคธนาคารจะไม่ใช่กิจกรรมหลัก แต่เป็นกิจกรรมสนับสนุน และอํานวยความสะดวกให้การใช้ชีวิตและธุรกิจง่ายขึ้น จึงต้องนําบริการธนาคารไปฝังตัวในวิถีชีวิตของคนไทย ด้วยการพัฒนาแอปพลิเคชัน “เป๋าตัง” ซึ่งเป็น Thailand Open Digital Platform ใน 5 Ecosystems หลัก ที่เรามีความเข้าใจอย่างลึกซึ้ง คือ 1. การชําระเงิน ซึ่งเป็นกิจกรรมพื้นฐานของการธนาคาร 2. ภาครัฐ ซึ่งเป็น ecosystem ที่เชื่อมต่อกับทั้งภาครัฐ ภาคเอกชนและภาคประชาชน 3. สุขภาพ 4. ระบบการศึกษา และ 5. ขนส่งมวลชน
“ในช่วงโควิด-19 แอปฯ เป๋าตัง มีส่วนช่วยเชื่อมภาครัฐกับประชาชน ให้ประชาชนทุกกลุ่มเข้าถึงบริการทางการเงิน และมาตรการความช่วยเหลือจากภาครัฐอย่างรวดเร็วและทั่วถึง ทําให้ปัจจุบันมีคนไทยกว่า 40 ล้านคนอยู่ใน Ecosystems ของเราแล้ว นอกจากนี้ ยังพัฒนาแอปฯ “ถุงเงิน” เป็นแพลตฟอร์มร้านค้า ตอบโจทย์ความต้องการของ SMEs ที่ไม่มีเครื่อง EDC ให้สามารถมีช่องทางการรับชําระเงินดิจิทัล และในอนาคตจะมุ่งเพิ่มประสิทธิภาพในการทําการค้าของ SMEs ติดปีกให้ SMEs ทําธุรกิจได้ดีขึ้น”
ธนาคารกรุงไทย มีความมุ่งมั่นขับเคลื่อนแผนพัฒนาโครงสร้างพื้นฐานดิจิทัล เชื่อมโยงระบบการชําระเงินกับภูมิภาค เพื่อให้ธุรกิจไทยสามารถก้าวเข้าสู่ความร่วมมือระดับภูมิภาค และเชื่อมต่อกับการค้าระดับโลก ทั้งนี้ ทุกภาคส่วนจะต้องมีเป้าหมายเดียวกัน และมีความร่วมมือ เพื่อกําหนดมาตรฐานที่จะใช้ร่วมกัน เพราะแต่ละประเทศมีกฎระเบียบที่แตกต่างกัน
“การพัฒนาดิจิทัลของกรุงไทย มีเป้าหมายชัดเจน คือ การนําเทคโนโลยีดิจิทัลช่วยติดปีก ทําให้ลูกค้าและผู้มีส่วนได้เสียมีชีวิตที่ดีขึ้น โดยทําให้ทุกคนได้รับประโยชน์ร่วมกัน พร้อมจะจัดสรรทรัพยากร ขับเคลื่อน Digital Transformation เพื่อยกระดับเศรษฐกิจและชีวิตของคนในสังคมไทยให้ดียิ่งขึ้น”
รัฐบาลไทย-ข่าวทำเนียบรัฐบาล-​BCG Economy expected to generate 600 billion Baht in investment value
วันจันทร์ที่ 21 พฤศจิกายน 2565
​BCG Economy expected to generate 600 billion Baht in investment value
​BCG Economy expected to generate 600 billion Baht in investment value
November 21, 2022, Deputy Government Spokesperson Ratchada Thanadirek disclosed that adoption of the “Bangkok Goals on Bio-Circular-Green (BCG) Economy” by APEC Economic Leaders at the 29th Leaders’ meeting in Bangkok is the ultimate success of Thailand’s hosting of APEC Economic Leaders’ Meeting (AELW) this year. The Bangkok Goals on Bio-Circular-Green (BCG) Economy is a comprehensive framework for furthering APEC’s common objectives to promote regional growth in a strong, balanced, stable, and sustainable manner.
Areas of cooperation include: 1) collectively addressing climate change, reducing greenhouse gas emissions, and achieving net zero / carbon neutrality; 2) progressing sustainable and inclusive trade and investment; 3) promoting environmental conservation, sustainable use and management of natural resources, as well as halting and reversing biodiversity loss; and 4) advancing resource efficiency and sustainable waste management towards zero waste.
Hosting AELW was also an opportunity for Thailand to demonstrate its potential in driving forward the BCG Economy, and to create public awareness on the country’s direction and way forward. The private sector, both the agricultural, industrial, and service sectors, has already incorporated the BCG Economy model in their business and investment through applying innovation to reduce GHG emission, use of clean energy, and adding value to agricultural products, e.g., clean food, herbal medicine, cosmetics, among others. Some of the successes were showcased during AELW, which have boosted confidence of foreign investors, especially in the areas that link with the BCG Economy model and investment in the Eastern Economic Corridor (EEC).
The private sector is content with and commended the Government’s success on promoting the BCG Economy. The Government would also like to listen to comments and suggestions from all concerned sectors in implementing the BCG Economy toward tangible achievement. According to Center for International Trade Studies of the University of the Thai Chamber of Commerce, the Thai economy would be revitalized as a result of APEC 2022, with the projection of over 600 billion Baht in investment value under the BCG policy. Investment will increase in wide-ranging production activities, especially in agriculture, industry, forestry, livestock, mining, natural gas production, transport, business administration, retail & wholesale, and hotel and accommodation.
The Government strives to promote cooperation within the country and among the APEC economies through the BCG Economy model for tangible accomplishment. The Bio-Circular-Green Economy (BCG) Committee has been established, with the Prime Minister as chair, with the duty to set direction and identify strategies for the implementation of BCG and to ensure that the BCG model genuinely contributes to sustainable and inclusive economic growth.
รัฐบาลไทย-ข่าวทำเนียบรัฐบาล-รัฐบาลจัดเก็บรายได้ปี65 สูงกว่าเป้า 1.51 แสนล้าน กู้น้อยลง 4.74 หมื่นล้าน
วันอังคารที่ 22 พฤศจิกายน 2565
รัฐบาลจัดเก็บรายได้ปี65 สูงกว่าเป้า 1.51 แสนล้าน กู้น้อยลง 4.74 หมื่นล้าน
รัฐบาลจัดเก็บรายได้ปี65 สูงกว่าเป้า 1.51 แสนล้าน กู้น้อยลง 4.74 หมื่นล้าน
นางสาวรัชดา ธนาดิเรก รองโฆษกประจําสํานักนายกรัฐมนตรี เปิดเผยหลังการประชุมคณะรัฐมนตรี (ครม.) เมื่อวันที่ 22 พฤศจิกายน 2565 ว่า ครม.เห็นชอบรายงานการรับจ่ายเงินงบประมาณประจําปีงบประมาณ 2565 ครอบคลุมระหว่างวันที่ 1 ตุลาคม 2564 ถึง 30 กันยายน 2565 รายงานฉบับนี้ กระทรวงการคลังได้ประมวลข้อมูลจากรายงานในระบบสารสนเทศเพื่อการบริหาร (MIS: Financial Analytics) ในระบบบริหารการเงินการคลังภาครัฐแบบอิเล็กทรอนิกส์ใหม่ (New GFMIS Thai) ที่หน่วยงานของรัฐบันทึกเข้ามาในระบบ โดยมีรายละเอียด ดังนี้
1.รายได้แผ่นดินที่หน่วยงานของรัฐจัดเก็บและนําเงินส่งคลัง ประมาณการ 2,400,000 ล้านบาท จัดเก็บจริง 2,551,223 ล้านบาท สูงกว่าประมาณการ 151,223 ล้านบาท สาเหตุที่รายได้สูงกว่าประมาณการ เนื่องจากมีรายได้จากภาษีอากร การขายสิ่งของและบริการ และรัฐพาณิชย์เพิ่มขึ้น
2.รายรับจากการกู้เงิน เพื่อชดเชยการขาดดุลงบประมาณ ประมาณการ 700,000 ล้านบาท กู้จริง 652,553 ล้านบาท ต่ํากว่าประมาณการ 47,447 ล้านบาท สาเหตุที่ต่ํากว่าประมาณการ เนื่องจากมีการปรับลดกรอบวงเงินกู้
3.รายจ่ายตามงบประมาณ ประมาณการ 3,100,000 ล้านบาท จ่ายจริง 2,900,727 ล้านบาท ต่ํากว่าประมาณการ 8,717 ล้านบาท (ยังไม่รวมเงินกันไว้เบิกเหลื่อมปี 190,556 ล้านบาท) สาเหตุที่รายจ่ายต่ํากว่าประมาณการ เนื่องจากผลกระทบจากการระบาดของโควิด-19 ทําให้หน่วยงานของรัฐใช้จ่ายเงินงบประมาณช้าไม่ทันตามระยะเวลาที่กําหนด
4.รายจ่ายตามกฎหมายว่าด้วยเงินคงคลัง จํานวน 33,655 ล้านบาท
5.ดุลการรับ-จ่ายเงิน ประกอบด้วย 1.รายรับทั้งสิ้นที่เกิดขึ้นจริง 3,203,775 ล้านบาท (รวมรายได้แผ่นดินที่ได้รับจริง 2,551,223 ล้านบาท และเงินกู้ฯ ที่รับจริง 652,553 ล้านบาท) 2.รายจ่ายที่เกิดขึ้นจริงตามประมาณ 3,148,060 ล้านบาท (รวมรายจ่ายงบประมาณตามงบประมาณ 2,900,727 ล้านบาท รายจ่ายจากเงินกันไว้เบิกเหลื่อมปีที่จ่ายจริง (ปี 2564) 213,678 ล้านบาท และรายจ่ายตามกฎหมายว่าด้วยเงินคงคลัง 33,655 ล้านบาท) ทั้งนี้ รายรับสูงกว่ารายจ่าย 55,715 ล้านบาท เนื่องจากหน่วยงานของรัฐจัดเก็บและนําส่งรายได้สูงกว่าประมาณการ เช่น ภาษีเงินได้นิติบุคคล ภาษีมูลค่าเพิ่ม และภาษีสินค้าเข้า – ออก
พร้อมกันนี้ ครม.ได้มีมติเห็นชอบหลักการและกรอบการจัดทํายุทธศาสตร์การจัดสรรงบประมาณรายจ่ายประจําปีงบประมาณ พ.ศ.2567 โดยมีความสอดคล้องกับยุทธศาสตร์ชาติ พ.ศ.2561-2580 ซึ่งประกอบด้วย 6 ด้าน คือ 1.ความมั่นคง 2.สร้างความสามารถในการแข่งขัน 3.พัฒนาเสริมสร้างศักยภาพทรัพยากรมนุษย์ 4.สร้างโอกาสความเสมอภาคทางสังคม 5.สร้างการเติบโตบนคุณภาพชีวิตที่เป็นมิตรต่อสิ่งแวดล้อม 6.ปรับสมดุลพัฒนาระบบการบริหารจัดการภาครัฐ ส่วนโครงการที่หน่วยราชการเสนอเข้ามาในเบื้องต้นมีจํานวนประมาณ 1,026 โครงการ สําหรับการดําเนินการเกี่ยวกับการจัดทํางบประมาณรายจ่ายประจําปีงบประมาณ พ.ศ.2567 ในระยะต่อไปนั้น ในช่วงเดือนธันวาคม 2565 – มกราคม 2566 หน่วยรับงบประมาณจัดทํารายละเอียดคําขอรับงบประมาณ ช่วงเดือนมกราคม - มีนาคม 2566 พิจารณารายละเอียดงบประมาณ ช่วงเดือนมีนาคม- เมษายน 2566 เปิดรับฟังความคิดเห็น ช่วงเดือนพฤษภาคม – มิถุนายน 2566 สภาพิจารณางบประมาณ วาระที่ 1
รัฐบาลไทย-ข่าวทำเนียบรัฐบาล-บทวิเคราะห์เรื่อง “จีดีพีไตรมาส 3/2565 ขยายตัว 4.5% สศช. ประเมินปี 2565โต 3.2% ส่วนปี 2566 ขยายตัว 3%-4% สอดคล้องกับ Krungthai COMPASS คาดปีหน้าเติบโตเร่งขึ้น”
วันอังคารที่ 22 พฤศจิกายน 2565
บทวิเคราะห์เรื่อง “จีดีพีไตรมาส 3/2565 ขยายตัว 4.5% สศช. ประเมินปี 2565โต 3.2% ส่วนปี 2566 ขยายตัว 3%-4% สอดคล้องกับ Krungthai COMPASS คาดปีหน้าเติบโตเร่งขึ้น”
Krungthai COMPASS นําเสนอบทวิเคราะห์เรื่อง “จีดีพีไตรมาส 3/2565 ขยายตัว 4.5% สศช. ประเมินปี 2565โต 3.2% ส่วนปี 2566 ขยายตัว 3%-4% สอดคล้องกับ Krungthai COMPASS คาดปีหน้าเติบโตเร่งขึ้น”
Krungthai COMPASS นําเสนอบทวิเคราะห์เรื่อง “จีดีพีไตรมาส 3/2565 ขยายตัว 4.5% สศช. ประเมินปี 2565โต 3.2% ส่วนปี 2566 ขยายตัว 3%-4% สอดคล้องกับ Krungthai COMPASS คาดปีหน้าเติบโตเร่งขึ้น”
Key Highlights
- เศรษฐกิจไตรมาสที่ 3/2565 ขยายตัว 4.5%YoY เร่งตัวขึ้นจากไตรมาสก่อนที่เติบโต 2.5% โดยเป็นขยายตัวต่อเนื่อง 1.2% QoQSA เทียบจากไตรมาสก่อนหน้า ตามการบริโภคเอกชนที่ขยายตัว 9% YoY สูงสุดในรอบ 39 ไตรมาสและขยายตัวเร่งขึ้นในทุกหมวดสอดคล้องกับกิจกรรมทางเศรษฐกิจที่ทยอยฟื้นตัวเข้าสู่ภาวะปกติและการส่งออกบริการขยายตัวเร่งขึ้นที่ 87% ตามการท่องเที่ยวที่ฟื้นตัวต่อเนื่อง สําหรับการลงทุนรวมกลับมาขยายตัวตามการลงทุนภาคเอกชนที่เร่งขึ้น ขณะที่การส่งออกสินค้าขยายตัวชะลอลงจากทั้งปริมาณและราคาที่ชะลอลงจากไตรมาสก่อน
- สภาพัฒน์คาดเศรษฐกิจปี 2565 ขยายตัวที่ 3.2% แตะระดับขอบบนของประมาณการเดิม (2.7% - 3.2%) ขณะที่คาดปี 2566 เศรษฐกิจขยายตัวต่อเนื่องในกรอบ 3% - 4% โดยมีปัจจัยสนับสนุนจากการฟื้นตัวของการบริโภคและการลงทุน รวมทั้งการปรับตัวดีขึ้นต่อเนื่องของภาคการท่องเที่ยว ซึ่ง Krungthai COMPASS คาดว่าจํานวนนักท่องเที่ยวต่างชาติในปี 2566 จะขยายตัวขึ้นแตะระดับ 21.4 ล้านคน จากปีนี้ที่คาดว่าจะสูงถึง 10.2 ล้านคน ส่งผลให้ไทยเป็นหนึ่งในไม่กี่ประเทศที่จีดีพีในปีหน้าจะสูงกว่าปีนี้